## Pravilnik o ovlastima za obavljanje djelatnosti u telekomunikacijama

### NN 183/2004 (23.12.2004.), Pravilnik o ovlastima za obavljanje djelatnosti u telekomunikacijama

# MINISTARSTVO MORA, TURIZMA, PROMETA I RAZVITKA

3159

 Na temelju članka 35. stavka 3., Zakona o
telekomunikacijama (»Narodne novine«, broj 122/03, 158/03, i 60/04), ministar
mora, turizma, prometa i razvitka donosi

## PRAVILNIK

### O OVLASTIMA ZA OBAVLJANJE DJELATNOSTI U TELEKOMUNIKACIJAMA

Sadržaj

Članak
1.

Ovim
pravilnikom se propisuju uvjeti osposobljenosti koje mora ispunjavati pravna
osoba da bi dobila ovlast, način izdavanja ovlasti, vrijeme trajanja ovlasti,
nadzor nad radom ovla­štenih pravnih osoba i oduzimanje ovlasti, koje Vijeće
Hrvat­ske agencije za telekomunikacije (u daljnjem tekstu Vijeće Agencije),
izdaje pravnim osobama za obavljanje djelatnosti u telekomuni­kacijama.

Djelatnosti
u telekomunikacijama za koje se izdaje ovlast i vrijeme trajanja ovlasti

Članak
2.

(1)
Vijeće Agencije izdaje ovlast samo pravnim osobama (u daljnjem tekstu: pravna
osoba) za obavljanje djelatnosti u telekomunikacijama. Popis ovlasti i vrijeme
trajanja ovlasti dani su u DODATKU 1. ovoga Pravilnika.

(2) Za
obavljanje djelatnosti u telekomunikacijama temeljem ovlasti plaća se naknada
propisana Pravilnikom o plaćanju naknade za obavljanje telekomunikacijskih
usluga i djelatnosti.

Način
izdavanja ovlasti

Članak
3.

(1)
Vijeće Agencije izdat će Rješenje za ovlast ako pravna osoba ispunjava uvjete
iz članka 4. stavka 2. i članaka 5. i 6. ovoga Pravilnika, za obavljanje
djelatnosti iz tražene ovlasti.

(2) Uz
zahtjev za izdavanje ovlasti, pravna osoba mora dostaviti dokaze o
osposobljenosti te plan i rokove daljnjeg osposob­ljavanja za obavljanje
djelatnosti za koju se zahtijeva ovlast.

(3)
Vijeće Agencije može izdati traženu ovlast pravnoj osobi ako ispunjava minimum
zahtjeva iz članaka 5. i 6. ovoga Pravilnika, uz uvjet obveze pravnoj osobi da
u roku od godinu dana ispuni i preostale zahtjeve. Ovaj rok se ne može
produljiti.

Članak
4.

(1) Za
provjeru ispunjavanja uvjeta koje moraju zadovoljavati pravne osobe za
obavljanje djelatnosti iz ovlasti, Vijeće Agencije imenuje stručno povjerenstvo
od najmanje tri člana.

(2)
Povjerenstvo će u primjerenom roku, kod pravne osobe koja je podnijela zahtjev
za izdavanje ovlasti, provjeriti ispunjavanje propisanih uvjeta i o tome
sastaviti zapisnik.

Uvjeti
koje mora ispunjavati pravna osoba za obavljanje djelatnosti u
telekomunikacijama temeljem ovlasti

Članak
5.

Pravna
osoba kojoj se izdaje ovlast mora zadovoljavati sljedeće opće uvjete:

(1)
Raspolaganje odgovarajućim stručnim kadrom, sredstvima i opremom.

(2) Ima
u stalnom radnom odnosu djelatnike s kompetentnim tehničkim znanjem i
profesionalnim poštenjem.

(3)
Neovisnost djelatnika od pravnih i fizičkih osoba izravno ili neizravno
zainteresiranih za djelatnost za koju se zahtijeva ovlast.

(4)
Čuvanje poslovnih tajni od strane osoblja.

(5)
Posjedovanje posebnog osiguranja od odgovornosti ukoliko isto nije predviđeno
zakonom o državnom jamstvu.

Članak
6.

Posebni
uvjeti za ocjenjivanje osposobljenosti pravne osobe koja podnosi zahtjev za
ovlast te minimum uvjeta po djelatnostima i rokovima trajanja ovlasti,
usklađenih s pripadajućim međunarodnim, odnosno europskim normama, utvrđuju se
posebnim aktom  Vijeća Agencije.

Nadzor

Članak
7.

(1)
Nadzor pravnih osoba u obavljanju djelatnosti koja je predmet ovlasti obavlja
povjerenstvo koje imenuje Vijeće Agencije.

(2) Povjerenstvo Vijeća Agencije iz stavka 1. ovoga
članka obavlja nadzor najmanje jedanput godišnje prema planu, uz prethodnu
najavu.

(3) Povjerenstvo Vijeća Agencije iz stavka 1. ovoga
članka može prema procjeni Vijeća Agencije obaviti i nenajavljeni nadzor
ovlaštenih pravnih osoba.

(4) O obavljenom nadzoru povjerenstvo sastavlja
Zapisnik i o tome izvještava Vijeće Agencije.

Oduzimanje
ovlasti

Članak 8.

Vijeće agencije može Rješenjem oduzeti izdanu ovlast
u sljedećim slučajevima:

(1) ako se nadzorom kod pravne osobe koja ima ovlast
utvrdi da ista ne ispunjava uvjete iz članaka 5. i 6. ovoga Pravilnika i/ili se
ne pridržava odredbi Zakona o telekomunikacijama;

(2) ako pravna osoba nije u roku određenom u Rješenju
o ovlasti, u skladu s člankom 3. stavkom 3. ovog Pravilnika ispunila preostale
uvjete potrebne za obavljanje djelatnosti;

(3) ako pravna osoba nije u roku i punom iznosu
platila propisanu naknadu za obavljanje ovlasti.

Prijelazne
i završne odredbe

Članak
9.

Ovlaštene
pravne osobe koje imaju ovlast prema propisima koji su važili do dana početka
primjene ovog Pravilnika, nastav­ljaju obavljati djelatnost do isteka roka za
koji je plaćena naknada nakon čega su se dužne uskladiti s odredbama ovog
Pravilnika.

Članak
10.

Stupanjem
na snagu ovoga Pravilnika prestaje važiti Pravilnik o uvjetima za ovlaštene
pravne i fizičke osobe u telekomunikacijama »Narodne novine« br. 22/1995,
100/95, 66/96, 75/96 i 12/97.

Članak
11.

Ovaj
pravilnik stupa na snagu danom objave u »Narodnim novinama«, a primjenjivat će
se od osmog dana nakon objave.

Klasa:
011-01/04-02/60
Urbroj: 530-10-04-1
Zagreb, 20. prosinca 2004.

Ministar
**Božidar Kalmeta, dipl. ing**., v. r.

if !supportEmptyParas endif

DODATAK 1

if !supportEmptyParas endif

if !supportEmptyParas endif

|  |  |  |
| --- | --- | --- |
| if !supportEmptyParas endif | if !supportEmptyParas endif | VRIJEME |
| REDNI | if !supportEmptyParas endif | TRAJANJA |
| BROJ | NAZIV OVLASTI | OVLASTI |
| if !supportEmptyParas endif | if !supportEmptyParas endif | (GODINA) |
| **1.** | ovlast za obavljanje tehničkog pregleda radi | **2** |
| if !supportEmptyParas endif | utvrđivanja ispunjavanja uvjeta propisanih | if !supportEmptyParas endif |
| if !supportEmptyParas endif | Zakonom o telekomunikacijama (u daljnjem | if !supportEmptyParas endif |
| if !supportEmptyParas endif | tekstu Zakon) i propisima donesenim na | if !supportEmptyParas endif |
| if !supportEmptyParas endif | temelju Zakona, za obavljanje | if !supportEmptyParas endif |
| if !supportEmptyParas endif | telekomunikacijskih usluga uz dozvolu | if !supportEmptyParas endif |
| if !supportEmptyParas endif | (čl. 25. st. 6. Zakona) i sklapanja ugovora o | if !supportEmptyParas endif |
| if !supportEmptyParas endif | koncesiji za obavljanje telekomunikacijskih | if !supportEmptyParas endif |
| if !supportEmptyParas endif | usluga (čl. 30. st. 1. Zakona) | if !supportEmptyParas endif |
| **2.** | ovlast za obavljanje radijskih mjerenja u | **5** |
| if !supportEmptyParas endif | pokretnoj telekomunikacijskoj mreži  (čl. 85. | if !supportEmptyParas endif |
| if !supportEmptyParas endif | st. 4. Zakona) | if !supportEmptyParas endif |
| **3.** | ovlast za obavljanje tehničkog pregleda | **5** |
| if !supportEmptyParas endif | radijskih postaja za koje se izdaje dozvola | if !supportEmptyParas endif |
| if !supportEmptyParas endif | za radijsku postaju (čl. 86. st. 6. Zakona) | if !supportEmptyParas endif |
| **4.** | ovlast za ocjenjivanje sukladnosti radijske i | **5** |
| if !supportEmptyParas endif | telekomunikacijske terminalne opreme | if !supportEmptyParas endif |
| if !supportEmptyParas endif | (R i TT opreme) (čl. 98. st.1. Zakona) | if !supportEmptyParas endif |
| **5.** | ovlast za izračun i mjerenja veličina | **5** |
| if !supportEmptyParas endif | elektromagnetskih polja koja stvaraju | if !supportEmptyParas endif |
| if !supportEmptyParas endif | radijska i/ili telekomunikacijska terminalna | if !supportEmptyParas endif |
| if !supportEmptyParas endif | oprema (čl. 102. st. 2. Zakona) | if !supportEmptyParas endif |
| **6.** | ovlast za ocjenjivanje sukladnosti električne | **5** |
| if !supportEmptyParas endif | i druge tehničke opreme koja može stvarati | if !supportEmptyParas endif |
| if !supportEmptyParas endif | elektromagnetske smetnje sa zahtjevima | if !supportEmptyParas endif |
| if !supportEmptyParas endif | elektromagnetske kompatibilnosti (EMC) | if !supportEmptyParas endif |
| if !supportEmptyParas endif | (čl. 103. st. 1. Zakona) | if !supportEmptyParas endif |

if !supportEmptyParas endif

Pravilnik, NN 183/2004-3159